rejauldu/bengali-wikipedia huggingface dataset:
বিবির ঘর ময়মনসিংহে ফকির বিদ্রোহের নিদর্শন। ঐতিহাসিক ফকির বিদ্রোহের নিদর্শন একটি ঘর আজো আছে। মধুপুর বনে একদা বিচরণ ছিল হিংস্র বাঘ, ভাল্লুক, বন্য প্রাণির। সম্মুখ বিপদাপদ ও অশুভ শক্তির কবল থেকে রক্ষার জন্য লোকায়ত মানুষেরা বিভিন্ন শাস্ত্রীয় ও লৌকিক প্রথা পালন করত। বনবেষ্টিত মানুষের লৌকিক বিশ্বাসে গহীন বনে বিপদের রক্ষাকর্তা ছিলেন বনদূর্গা বা বনবিবি। এলাকাবাসী যার নামকরণ করেছেন ‘বিবির ঘর’ হিসেবে।  ইতিহাস ১৭৬৪ সালে মীর কাসেমের পরাজয়ের পর ইস্টইন্ডিয়া ‘দেওয়ানি’ লাভ করে যখন তাদের অত্যাচারমূলক শাসন দ- চালাতে শুরু করে তারপর থেকে ফকির বিদ্রোহ শুরু হয় এবং এর পরিসমাপ্তি ঘটে ১৮৩৩ অথবা ১৮৩৪ সালে। বিভিন্ন সময়ে, বিভিন্ন স্থানে যে ফকির বিদ্রোহ হয়েছিল, তাদের মধ্যে কোন যোগসূত্র ছিল কিনা, তাও বলা কঠিন। তাদের অভিযানের মূল উদ্দেশ্য ছিল ইস্টইন্ডিয়া কোম্পানির সৃষ্ট ও আশ্রয়পুষ্ট শোষণকারী, জমিদারদের উচ্ছেদ করা ও তাদের অর্থাগার লুট করা। উত্তরবঙ্গে এদের অভিযানের ফলে বহু জমিদার ইতিপূর্বেই ১৭৭৩ সালে ময়মনসিংহ জেলার বিভিন্ন স্থানে এসে আশ্রয় নিয়েছিলেন।  স্থাপত্য thumb|বনদূর্গা বা বনবিবির ঘরের সম্মুখ অংশ প্রায় দশ ফুট দৈর্ঘ্য ও সাড়ে পাঁচ ফুট প্রস্থ এবং আট ফুট উচুর দৃষ্টি নন্দন ছোট্ট দোচালা বা এক বাংলা ইমারত। আগেরকার দিনের দোচালা ছনের ঘরের আদলে ইট সুরকির মিশেলে বাংলা স্থাপত্যে দোচালা ছাদ বিশিষ্ট ইমারতটি অত্যন্ত গুরুত্বপূর্ণ। কেবলমাত্র বাংলার স্হাপত্যেই নয় বরং বাংলার বাইরেও এ ধরনের দোচালা ছাদ বিশিষ্ট ইমারত নির্মানের ধারা ব্যাপক জনপ্রিয়তা লাভ করে। একটি একক ভিত্তির উপর নির্মিত চতুষ্কোণ ঘরের উপর দু’দিকে ক্রমশ ঢালু ছাদের সঙ্গে বাঁকানো কার্নিশ বিশিষ্ট ইমারত। স্থাপত্যে বাংলার স্থানীয় কুঁড়ে ঘর নির্মাণ ধারা অনুসরণ করেছে। এ ধারার প্রথম সংযোজন হয় মুসলিম স্থাপত্যে। বিবির ঘরের অবস্থান ময়মনসিংহের মুক্তাগাছা শহর থেকে ২০ কিলোমিটার দূরে দাওগাঁও ইউনিয়নের খাজুলিয়া দক্ষিণ পাড়ায় প্রত্নতত্ত্ব সম্পদ বিবির ঘরটি। ধারণা করা হয়, ১৭শ দশকের শেষ দিকে  ইস্টইন্ডিয়া কোম্পানির বিরুদ্ধে প্রতিবাদী ফকির-সন্যাসীরা এই ঘরটি নির্মাণ করেন। সাধারণ মানুষের অধিকার আদায় করতে বিদ্রোহী ফকিররা ইংরেজদের তল্পীবাহক সামন্ত জমিদারদের অপহরণ করে এই বিবির ঘরে রাখতেন। লোকমুখে শোনা যায়, সেসময় ঘন জঙ্গলে আবৃত এই অঞ্চল ছিল হিংস্র পশু-পাখির অবাধ বিচরণ। অপহৃত জমিদারদের সুরক্ষার লক্ষ্যে ইটপাথরে গড়ে তোলা হয় এই বিবির ঘর।  আরও দেখুন  বাংলাদেশের প্রত্নতাত্ত্বিক স্থানের তালিকা  তথ্যসূত্র  বিষয়শ্রেণী:বাংলাদেশের স্থাপত্য বিষয়শ্রেণী:ময়মনসিংহ জেলার দর্শনীয় স্থান বিষয়শ্রেণী:ময়মনসিংহ জেলার প্রত্নতাত্ত্বিক স্থাপনা বিষয়শ্রেণী:ঐতিহাসিক স্থান বিষয়শ্রেণী:বাংলাদেশের প্রাসাদ
ধুম ২ (, ইংরেজি: Dhoom 2, এছাড়াও সংক্ষিপ্ত হিসাবে পরিচিত ডি:২, ডি২ এবং ধুম ২: ব্যাক ইন এ্যকশন) যশ রাজ ফিল্মসের ব্যানারে সঞ্জয় গাধবি কর্তৃক পরিচালিত, আদিত্য চোপড়া এবং যশ চোপড়া প্রযোজিত ২০০৬ সালের বলিউড অ্যাকশন চলচ্চিত্র।   অভিনয়ে    ঋত্বিক রোশন - আরিয়ান  অভিষেক বচ্চন - জয় দিক্ষীত  ঐশ্বরিয়া রাই - সুনহেরী  বিপাশা বসু - সোনালী বোস / মোনালী বোস  উদয় চোপড়া - আলী আকবর  রিমি সেন - সুইটি দিক্ষীত   ধারাবাহিক   ধুম (ফ্র্যাঞ্চাইজ)   তথ্যসূত্র   বিষয়শ্রেণী:ভারতীয় চলচ্চিত্র বিষয়শ্রেণী:২০০৬-এর চলচ্চিত্র বিষয়শ্রেণী:যশ রাজ ফিল্মসের চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:ভারতীয় ধারাবাহিক চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:প্রীতম সুরারোপিত চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:মহারাষ্ট্র পুলিশের কাল্পনিক চিত্রায়ণ বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:ভারতে ধারণকৃত চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:ধুম (ফ্র্যাঞ্চাইজ) বিষয়শ্রেণী:ভারতীয় ডাকাতির চলচ্চিত্র বিষয়শ্রেণী:চলচ্চিত্রে দ্বিতীয় এলিজাবেথের চিত্রায়ণ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল। নিবন্ধটি সংশোধন করা হয়েছে। ~ যুদ্ধমন্ত্রী আলাপ ২১:০৪, ২৭ নভেম্বর ২০১৯ (ইউটিসি) সৈয়দ মোহাম্মদ জোবায়ের   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (ব্যক্তি)#কূটনীতিবিদ মানদন্ডে উত্তীর্ণ নয়। IqbalHossain (আলাপ) ১২:৩২, ১৮ নভেম্বর ২০১৯ (ইউটিসি)   রাখুন : বাংলাদেশ সরকারের পূর্ণ সচিব ছিলেন। --দেলোয়ার (✉) • ১১:৫৫, ২৬ নভেম্বর ২০১৯ (ইউটিসি)   অপসারণে.-নেহাল(আলাপ) ১২:২৮, ২৭ নভেম্বর ২০১৯ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মোসলেম ভারত একটি মাসিক সাহিত্য পত্রিকা ছিল। ১৯২০ সালে ভারতবর্ষে ব্রিটিশ শাসনামলের সময় এই পত্রিকা প্রকাশিত হয়। পত্রিকার নামে মুসলিম শব্দ থাকলেও এতে অন্যান্য ধর্মের লেখকদের রচনাও প্রকাশিত হত।http://bn.banglapedia.org/index.php?title=মোসলেম_ভারত পত্রিকার প্রচ্ছদে ইসলামি শিল্পকলা তুলে ধরা হত। এছাড়াও প্রচ্ছদে রবীন্দ্রনাথ ঠাকুরের নিম্নোক্ত বাণী উৎকীর্ণ ছিল:  ‘মানব-সংসারে জ্ঞানালোকের দিয়ালি-উৎসব চলিতেছে। প্রত্যেক জাতি আপনার আলোটীকে বড় করিয়া জ্বালাইলে তবে সকলে মিলিয়া এই উৎসব সমাধা হইবে।’  প্রকাশকাল ১৩২৭ বঙ্গাব্দের বৈশাখ মাসে (এপ্রিল/মে ১৯২০ খ্রিষ্টাব্দ) মোসলেম ভারত পত্রিকার প্রথম সংখ্যা প্রকাশিত হয়। ১৩২৮ বঙ্গাব্দের পৌষ মাস (ডিসেম্বর/জানুয়ারি ১৯২১-২২) পর্যন্ত এই পত্রিকা চালু ছিল।  সাহিত্য বিকাশে ভূমিকা ব্রিটিশ ভারতের মুসলিম লেখকদের বিকাশে মোসলেম ভারত পত্রিকা ভূমিকা রেখেছে। প্রথম বিশ্বযুদ্ধ সমাপ্ত হওয়ার পর কাজী নজরুল ইসলাম ১৯২০ সালে করাচি থেকে ফিরে আসেন। এরপর আফজালুল হকের অনুপ্রেরণায় তিনি এই পত্রিকায় লেখালেখি শুরু করেন। নজরুলের ৪০টি লেখা এতে প্রকাশিত হয়েছে। এর মধ্যে রয়েছে বাঁধনহারা, খেয়াপারের তরণী, শাত-ইল-আরব, মহররম‌, ফাতেহা-ই-দোয়াজদাহম, কামাল পাশা প্রভৃতি। সৈনিকের পোষাকে নজরুলের ছবিটি এই পত্রিকায় প্রথম প্রকাশিত হয়েছিল।  অন্যান্য মুসলিম লেখকদের প্রকাশিত রচনাকর্মের মধ্যে রয়েছে কাজী ইমদাদুল হকের উপন্যাস "আবদুল্লাহ", সৈয়দ এমদাদ আলীর লেখা জীবনী "হাফেজা", শেখ ফজলুল করিমের লেখা জীবনী "রাজর্ষি এবরাহীম", মোহাম্মদ বরকতউল্লাহর লেখা প্রবন্ধ "পারস্য সাহিত্য"।  তথ্যসূত্র  বিষয়শ্রেণী:সাহিত্য পত্রিকা বিষয়শ্রেণী:বাংলা সাহিত্য পত্রিকা বিষয়শ্রেণী:বাংলা ভাষার সংবাদপত্র বিষয়শ্রেণী:১৯২০-এ ব্রিটিশ ভারতে প্রতিষ্ঠিত বিষয়শ্রেণী:বাংলা ভাষার ম্যাগাজিন বিষয়শ্রেণী:ভারতের বিলুপ্ত পত্রিকা বিষয়শ্রেণী:ভারতের সাহিত্য ম্যাগাজিন বিষয়শ্রেণী:ভারতের মাসিক ম্যাগাজিন বিষয়শ্রেণী:ঢাকার গণমাধ্যম বিষয়শ্রেণী:কলকাতার গণমাধ্যম
গুগল ক্লাউড তথ্য প্রবাহ বা ডেটাফ্লো হল গুগল ক্লাউড প্ল্যাটফর্ম ইকোসিস্টেমের মধ্যে Apache Beam পাইপলাইনগুলি চালানোর জন্য একটি সম্পূর্ণরূপে পরিচালিত পরিষেবা ৷    ইতিহাস  Google ক্লাউড ডেটাফ্লো জুন, 2014 সালে ঘোষণা করা হয়েছিল এবং এপ্রিল, 2015 এ একটি উন্মুক্ত বিটা হিসাবে সাধারণ জনগণের কাছে প্রকাশ করা হয়েছিল। জানুয়ারী, 2016-এ Google স্থানীয় রানার বাস্তবায়ন অন্তর্নিহিত SDK  এবং Google ক্লাউড প্ল্যাটফর্ম ডেটা পরিষেবাগুলি অ্যাক্সেস করার জন্য IOs ( ডেটা সংযোগকারী ) সেট অ্যাপাচি সফ্টওয়্যার ফাউন্ডেশনে দান করেছিল । দান করা কোডটি অ্যাপাচি বিমের মূল ভিত্তি তৈরি করেছে ।   ক্লাউডে পর্যবেক্ষণ  এই সংযোগের মাধ্যমে  ডাটাফ্লো কনসোলে কাজের অগ্রগতি পর্যবেক্ষণ করা যায় ।  কাজের(জব) বিবরণের ভিউতে নিম্নক্তোগুলি দেখা যাবে :   কাজের কাঠামো  কাজের লগ  স্টেজ মেট্রিক্স   তথ্যসূত্র   বহিঃসংযোগ    বিষয়শ্রেণী:গুগল বিষয়শ্রেণী:ওয়েবসাইট বিষয়শ্রেণী:ক্লাউড কম্পিউটিং
ব্যবহার  This template is for current and former male wreslters, commentators etc. and former/certain wwe divas.  উদাহরণ For current WWE male wrestler CM Punk; {{WWE superstar|cmpunk|CM Punk}} http://www.wwe.com/superstars/cmpunk  For former WWE Diva Candice Michelle; {{WWE superstar|candice|Candice Michelle}} http://www.wwe.com/superstars/candice  For current WWE Diva Naomi Knight; {{WWE superstar|naomi|Naomi Knight}} http://www.wwe.com/superstars/naomi   আরও দেখুন  Template:WWE diva – for current female wrestler, commentators etc. only.  বিষয়শ্রেণী:পেশাদার কুস্তি বহিঃসংযোগ টেমপ্লেট
প্রতাপরাও বাবুরাও ভোসলে (২৫ অক্টোবর ১৯৩৪, ভূইঞ্জ, সাতারা) মহারাষ্ট্রের ভারতীয় জাতীয় কংগ্রেসের নেতা। তিনি সাতারা লোকসভা কেন্দ্রের প্রতিনিধিত্বকারী লোকসভার সদস্য হিসাবে দায়িত্ব পালন করেছিলেন। তিনি অষ্টম, নবম এবং দশম লোকসভায় নির্বাচিত হয়েছিলেন।    তথ্যসূত্র   বিষয়শ্রেণী:১৯৩৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মহারাষ্ট্রের লোকসভা সদস্য বিষয়শ্রেণী:অষ্টম লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:মহারাষ্ট্র বিধানসভার সদস্য ১৯৬৭-১৯৭২ বিষয়শ্রেণী:মহারাষ্ট্র বিধানসভার সদস্য ১৯৭৮-১৯৮০ বিষয়শ্রেণী:মহারাষ্ট্র বিধানসভার সদস্য ১৯৮০-১৯৮৫
সানা মিরেলা মারিন (জন্ম ১৬ নভেম্বর ১৯৮৫) হলেন একজন ফিনীয় রাজনীতিবিদ। সোশ্যাল ডেমোক্র্যাট দলের সদস্য মারিন ২০১৫ সাল থেকে ফিনল্যান্ডের সংসদে অধিষ্ঠিত এবং ২০১৯ সালের ৬ই জুন থেকে দেশটির পরিবহন ও যোগাযোগ মন্ত্রী হিসেবে দায়িত্ব পালন করেন।  আন্টি রিনে তার প্রধানমন্ত্রীর পদ থেকে সরে দাঁড়ালে ফিনল্যান্ডের সোশ্যাল ডেমোক্র্যাটিক পার্টি মারিনকে ২০১৯ সালের ৮ই ডিসেম্বর তাদের নতুন প্রধানমন্ত্রী পদপ্রার্থী হিসেবে নির্বাচিত করেন। প্রধানমন্ত্রী হিসেবে নিয়োগ পেলে তিনি হবেন বর্তমান বিশ্বের সর্বকনিষ্ঠ প্রধানমন্ত্রী এবং ফিনল্যান্ডের সর্বকনিষ্ঠ ও তৃতীয় নারী প্রধানমন্ত্রী।   জন্ম ও শিক্ষা জীবন  মারিন ১৯৮৫ সালের ১৬ই নভেম্বর হেলসিঙ্কিতে জন্মগ্রহণ করেন। তামপেরে শহরে যাওয়ার আগে তিনি এস্পো এবং পিরকালায়ও বসবাস করতেন। তিনি যখন খুবই ছোট তখন তার পিতামাতা আলাদা হয়ে যান। তার পরিবার আর্থিক সমস্যায় ছিল এবং মারিনের পিতা লরি মারিন মদ্যপানে আসক্ত ছিলেন। তার পিতামাতার আলাদা হয়ে যাওয়ার পর তার মাতা ও নারী সঙ্গী তাকে লালনপালন করে, যাকে মারিন "রেইনবো পরিবার" বলে অভিহিত করেন।  মারিন ২০০৪ সালে ১৯ বছর বয়সে পিরকালা উচ্চ বিদ্যালয় থেকে পড়াশোনা সমাপ্ত করেন। ২০০৬ সালে তিনি সোশ্যাল ডেমোক্র্যাটিক ইয়থে যোগদান করেন এবং ২০১০ থেকে ২০১২ সাল পর্যন্ত এই দলের সহ-সভাপতি ছিলেন। তিনি তামপেরে বিশ্ববিদ্যালয় থেকে প্রশাসনিক বিজ্ঞানে স্নাতক ও ২০১২ সালে স্নাতকোত্তর ডিগ্রি অর্জন করেন। এইখানে পড়াশোনারত অবস্থায় তিনি একটি বেকারিতে হিসাবরক্ষক হিসেবে কাজ করতেন।Sanna Marin Parliament of Finland (in Finnish). Retrieved 10 January 2017.   রাজনৈতিক জীবন  সানা ২০১২ সালে তামপেরের সিটি কাউন্সিলের নির্বাচিত হয়েছিলেন। Candidates elected Tampere Ministry of Justice of Finland. Retrieved January 10, 2017. তিনি ২০১৩ থেকে ২০১৭ পর্যন্ত সিটি কাউন্সিলের চেয়ারম্যান ছিলেন। ২০১৭ সালে, তিনি সিটি কাউন্সিলের পুনর্নির্বাচিত হয়েছিলেন।  তিনি তামপেরে অঞ্চল কাউন্সিলের অ্যাসেমব্লির সদস্যও।   সানা ২০১৪ সালে সোশ্যাল ডেমোক্র্যাটিক পার্টির দ্বিতীয় উপ-সভাপতির পদে নির্বাচিত হয়েছিলেন। ২০১৫ সালে তিনি পিরকানমা নির্বাচনী জেলা থেকে ফিনল্যান্ডের সংসদ সদস্য নির্বাচিত হয়েছিলেন। Candidates elected Ministry of Justice of Finland. Retrieved January 10, 2017. চার বছর পরে তিনি আবার নির্বাচিত হন। ২০১৯ সালের ৬ই জুন তিনি পরিবহন ও যোগাযোগমন্ত্রী হন।   ব্যক্তিগত জীবন  সানা মারিন দু'জন সমকামী মায়ের সন্তান।  দীর্ঘদিনের সঙ্গী মার্কুস রাইকোনেনের সাথে তাঁর একটি সন্তান রয়েছে।  তথ্যসূত্র  বহিঃসংযোগ  বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ফিনীয় নারী রাজনীতিবিদ বিষয়শ্রেণী:ফিনল্যান্ডের প্রধানমন্ত্রী বিষয়শ্রেণী:ফিনল্যান্ডের সংসদ সদস্য (২০১৫-১৯) বিষয়শ্রেণী:ফিনল্যান্ডের সংসদ সদস্য (২০১৯-২৩) বিষয়শ্রেণী:হেলসিঙ্কির রাজনীতিবিদ বিষয়শ্রেণী:বিবিসি ১০০ নারী বিষয়শ্রেণী:ফিনীয় নারীবাদী বিষয়শ্রেণী:ইউরোপের নারী প্রধানমন্ত্রী
ওমান ট্রিবিউন মাস্কট ভিত্তিক ওমানের একটি জনপ্রিয় ইংরেজি ভাষার সংবাদপত্র।   উচ্চ আয়ের, নীতি নির্ধারণী ওমানি এবং কূটনৈতিক সম্প্রদায়ের মধ্যে এটি সর্বাধিক জনপ্রিয় ইংরেজি সংবাদপত্র। এটি স্থানীয় এবং আন্তর্জাতিক উভয় সংবাদ সরবরাহ করে।  ওমান ট্রিবিউন ওমান, অন্যান্য জিসিসি দেশসমূহ (সংযুক্ত আরব আমিরাত, কাতার, সৌদি আরব, বাহরাইন এবং কুয়েত), আরব দেশগুলির পাশাপাশি মধ্য প্রাচ্যের উন্নয়নের উপর নিবন্ধ এবং মতামত প্রকাশ করে। মধ্য প্রাচ্যের শীর্ষস্থানীয় আরবি পত্রিকা আল ওয়াতান এর ভগিনী প্রকাশনা হওয়ায় এটি দেশের সকল ইংরেজি সংবাদপত্রের মধ্যে অন্যতম সেরা।  ওমান ট্রিবিউন অতিরিক্তভাবে দ্য নিউ ইয়র্ক টাইমস, হার্ভার্ড বিজনেস রিভিউ, দ্য ওয়াশিংটন পোস্ট, ব্লুমবার্গ, ম্যাকক্ল্যাচি ট্রিবিউন নিউজ সার্ভিস, গ্রাফিক নিউজ এবং অন্যান্য সংবাদ সূত্রের নিবন্ধ এবং গ্রাফিক একত্রিত করে থাকে।   তথ্যসূত্র   বিষয়শ্রেণী:ওমানের সংবাদপত্র বিষয়শ্রেণী:আরব গণমাধ্যম বিষয়শ্রেণী:২০০৪-এ প্রতিষ্ঠিত সংবাদপত্র বিষয়শ্রেণী:আরব দেশগুলিতে ইংরেজি ভাষার সংবাদপত্র
সহেলি রোচনা গামাগে (জন্ম ৮ মার্চ, ১৯৮৮) একজন শ্রীলঙ্কার গায়ক এবং একজন ডাক্তার। তিনি "বিশারদা" উপাধি ধারণ করেন। তিনি তার জনপ্রিয় গান 'আয়ুবোয়েওয়া, মহারাজানানি' (মহান রাজা তুমি দীর্ঘায়ু হও) শিরোনামের জন্য সুপরিচিত, যা শ্রীলঙ্কার রাষ্ট্রপতি মাহিন্দা রাজাপাকসে এবং শ্রীলঙ্কার গৃহযুদ্ধে লড়াই করা তিনটি সশস্ত্র বাহিনী ও পুলিশকে উৎসর্গ করা।  Sri Lanka grapples with war's aftermath As Sri Lanka Savors Victory, Challenges Loom, Washington Post Ahasa Sanda Tharu - Saheli Rochana   তথ্যসূত্র    বহিঃসংযোগ   বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কান বৌদ্ধ বিষয়শ্রেণী:সিংহলী গায়ক  বিষয়শ্রেণী:২১শ শতাব্দীর শ্রীলঙ্কান গায়িকা বিষয়শ্রেণী:সিংহলী সঙ্গীতশিল্পী
অ্যাক্সেল টিমারম্যান হলেন একজন জার্মান জলবায়ু পদার্থবিদ এবং সমুদ্রবিজ্ঞানী যিনি জলবায়ু গতিবিদ্যা, মানব অভিবাসন, গতিশীল সিস্টেমের বিশ্লেষণ, বরফ-শীট মডেলিং এবং সমুদ্রপৃষ্ঠে বিষয়ে আগ্রহী। তিনি আইপিসিসি থার্ড অ্যাসেসমেন্ট রিপোর্টের একজন সহলেখক এবং IPCC পঞ্চম মূল্যায়ন রিপোর্টএর প্রধান লেখক  হিসেবে কাজ করেছেন।  তার গবেষণা ১৮,০০০ বারের বেশি উদ্ধৃত করা হয়েছে এবং ৭০ এর h-সূচক এবং ১৬১ এর I১০-সূচক আছে। 2017 সালে, তিনি পুসান জাতীয় বিশ্ববিদ্যালয়ের একজন বিশিষ্ট অধ্যাপক এবং ইনস্টিটিউট ফর বেসিক সায়েন্স সেন্টার ফর ক্লাইমেট ফিজিক্সের প্রতিষ্ঠাতা পরিচালক হন। ২০১৮ সালের ডিসেম্বরে, তাদের কেন্দ্র জলবায়ু পদার্থবিদ্যা গবেষণার জন্য Aleph নামে একটি ১.৪৩-পেটাফ্লপ ক্রে XC50 সুপার কম্পিউটার ব্যবহার করতে শুরু করে।    কর্মজীবন  টিমারম্যান কিয়েলের ইনস্টিটিউট ফুয়ের মেরস্কুন্দে ডিএফজি রিসার্চ গ্রুপের প্রধান তদন্তকারী হওয়ার আগে নেদারল্যান্ডস এবং হাওয়াইতে পোস্টডক্টরাল ফেলো হিসাবে কাজ করেছিলেন। ২০০৪ সালে তিনি হাওয়াইতে যান এবং হাওয়াই বিশ্ববিদ্যালয়ের সমুদ্রবিদ্যা বিভাগের স্কুল অফ ওশান অ্যান্ড আর্থ সায়েন্স অ্যান্ড টেকনোলজিতে প্রথমে সহযোগী অধ্যাপক এবং পরে পূর্ণ অধ্যাপক হিসেবে কাজ করেন। ২০১৭ সালে তিনি পুসান ইউনিভার্সিটিতে নতুন আইবিএস সেন্টার ফর ক্লাইমেট ফিজিক্সের প্রধান পদে যোগদানের জন্য দক্ষিণ কোরিয়ায় স্থানান্তরিত হন। তিনি ক্রসফিল্ড ক্যাটাগরিতে ২০১৮, ২০১৯, এবং ২০২৩ সালে ক্লারিভেট অ্যানালিটিক্সএর উচ্চ হারে উদ্ধৃত গবেষক ছিলেন। ২০২০ এবং ২০২১ সালে পরিবেশ ও ইকোলজিতেও তিনি একই সম্মান প্রাপ্ত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:হামবুর্গ বিশ্ববিদ্যালয়ের প্রাক্তন শিক্ষার্থী বিষয়শ্রেণী:জার্মান ভূবিজ্ঞানী
লেন্সকার্ট () হলো গুরুগ্রাম ভিত্তিক একটি ভারতীয় বহুজাতিক অপটিক্যাল প্রেসক্রিপশন আইওয়্যার কোম্পানি। ২০২৩ সালের মার্চ পর্যন্ত, লেন্সকার্ট-এর ২,০০০ এর বেশি খুচরা দোকান রয়েছে, যার তিন-চতুর্থাংশ ভারতে অবস্থিত। নয়াদিল্লিতে এর উৎপাদন কেন্দ্রে মাসে ৩ লাখ চশমা তৈরি হয়। লেন্সকার্ট রাজস্থানের ভিওয়াদিতে একটি স্বয়ংক্রিয় কারখানা তৈরি করছে, যার বার্ষিক উৎপাদন ক্ষমতা ৫ কোটি চশমা।   তথ্যসূত্র    বহিঃসংযোগ  লেন্সকার্ট-এর অফিসিয়াল ওয়েবসাইট  বিষয়শ্রেণী:২০১০-এ দিল্লিতে প্রতিষ্ঠিত বিষয়শ্রেণী:ভারতের চশমা কোম্পানি বিষয়শ্রেণী:ভারতের চশমা মার্কা
কলিন জন পিঞ্চ (; জন্ম: ২৩ জুন, ১৯২১ - মৃত্যু: ১৭ নভেম্বর, ২০০৬) নিউ সাউথ ওয়েলসের ব্রাউন্সভিল এলাকায় জন্মগ্রহণকারী প্রথিতযশা প্রথম-শ্রেণীর অস্ট্রেলীয় ক্রিকেটার ছিলেন। ১৯৪৯-৫০ মৌসুম থেকে ১৯৫৯-৬০ মৌসুম পর্যন্ত নিউ সাউথ ওয়েলস ও সাউথ অস্ট্রেলিয়া দলের প্রতিনিধিত্ব করেছিলেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন কলিন পিঞ্চ।   খেলোয়াড়ী জীবন  শুরুতে ১৯৪৯-৫০ মৌসুমে প্রথম-শ্রেণীর ক্রিকেটে নিউ সাউথ ওয়েলসের পক্ষে খেলেন। এরপর ১৯৫০-৫১ থেকে ১৯৫৯-৬০ মৌসুম পর্যন্ত সাউথ অস্ট্রেলিয়ার পক্ষে খেলেন। তন্মধ্যে, ১৯৫৬-৫৭ মৌসুমে সর্বোচ্চ রান সংগ্রাহক ছিলেন কলিন পিঞ্চ। সমগ্র খেলোয়াড়ী জীবনে ১১৩ ইনিংসে ৩৯.৬৭ গড়ে ৪২০৬ রান তুলেন। ব্যক্তিগত সর্বোচ্চ রান তুলেন অপরাজিত ১৪৬। ১২টি শতরানের পাশাপাশি ২৬ ক্যাচ তালুবন্দী করেছিলেন তিনি। এছাড়াও, বল হাতে নিয়ে আট উইকেট পেয়েছেন। ব্যক্তিগত সেরা বোলিং পরিসংখ্যান গড়েন ২/১।  ১৭ নভেম্বর, ২০০৬ তারিখে ৮৫ বছর বয়সে দক্ষিণ অস্ট্রেলিয়ার অ্যাডিলেডে কলিন পিঞ্চের দেহাবসান ঘটে।   তথ্যসূত্র    আরও দেখুন   ইয়ান কুইক  শেফিল্ড শিল্ড  প্রথম-শ্রেণীর ক্রিকেট  ভিক্টোরিয়া ক্রিকেট দল   বহিঃসংযোগ       বিষয়শ্রেণী:১৯২১-এ জন্ম বিষয়শ্রেণী:২০০৬-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:দক্ষিণ অস্ট্রেলিয়ার ক্রিকেটার বিষয়শ্রেণী:সিডনি থেকে আগত ক্রিকেটার
গড়বেতা রেলওয়ে স্টেশন দক্ষিণ পূর্ব রেলওয়ে জোনের আদ্রা রেল বিভাগের খড়গপুর – বাঁকুড়া – আদ্রা লাইনের একটি রেলওয়ে স্টেশন। এটি ভারতীয় রাজ্য পশ্চিমবঙ্গের পশ্চিম মেদিনীপুর জেলার গড়বেতায় বাঁধগড়াতে অবস্থিত। মোট ৩৩ টি প্যাসেঞ্জার ও এক্সপ্রেস ট্রেন গড়বেতা স্টেশনে থামে।   ইতিহাস  ১৯০১ সালে, খড়গপুর-মেদিনীপুর শাখা লাইনটি চালু করা হয়েছিল। তৎকালীন বেঙ্গল নাগপুর রেলওয়ের মেদিনীপুর-ঝরিয়া সম্প্রসারণ, যেটি বাঁকুড়া জেলার ওপর দিয়ে বিস্তৃত, তা ১৯০৩-০৪ সাল নাগাদ চালু হয়। আদ্রা-ভেদুয়সোল অংশটি ১৯৯৭-৯৮ সালে এবং ভেদুয়াসোল-শালবনি অংশটিকে ১৯৯৮-৯৯ সালে বিদ্যুতায়িত করা হয়েছিল।   তথ্যসূত্র   বিষয়শ্রেণী:পশ্চিম মেদিনীপুর জেলার রেলওয়ে স্টেশন বিষয়শ্রেণী:আদ্রা রেলওয়ে বিভাগ বিষয়শ্রেণী:১৯০৩-এ ভারতে চালু রেলওয়ে স্টেশন
বিজয়নগর শব্দটি দিয়ে বোঝানো হতে পারে:   বাংলাদেশ   বিজয়নগর উপজেলা — ব্রাহ্মণবাড়িয়া জেলার একটি উপজেলা।  বিজয়নগর থানা — বাংলাদেশের একটি পুলিশ থানা।   ভারত   বিজয়নগর —  ভারতের রাজস্থান রাজ্যের আজমির জেলার একটি শহর ও পৌরসভা এলাকা।  বিজয়নগর (গঙ্গানগর) — ভারতের রাজস্থান রাজ্যের গঙ্গানগর জেলার  একটি শহর ও পৌরসভা এলাকা।  বিজয়নগর রাজ্য —ব্রিটিশ ভারতের একটি দেশীয় রাজ্য।  বিজয়নগর সাম্রাজ্য — দক্ষিণ ভারতের একটি মধ্যযুগীয় সাম্রাজ্য।  বিজয়নগরম জেলা — ভারতের অন্ধ্রপ্রদেশ রাজ্যের একটি জেলা  বিজয়নগরম — অন্ধ্রপ্রদেশ রাজ্যের একটি শহর  বিজয়নগরম লোকসভা কেন্দ্র — অন্ধ্রপ্রদেশ রাজ্যের একটি লোকসভা   আরও দেখুন   বিজয়নগরম (দ্ব্যর্থতা নিরসন)
মিধি আমীন এল মুত্তাকি বেনাতিয়া (,  ; জন্ম: ১৭ এপ্রিল ১৯৮৭) হলেন মরক্কোর একজন পেশাদার ফুটবলার, যিনি ইতালীয় ক্লাব জুভেন্টাস এবং মরক্কো জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত সেন্টার ব্যাক পজিশনে খেলে থাকেন।  সম্মাননা ক্লাব বায়ার্ন মিউনিখ  বুন্দেসলিগা: ২০১৪–১৫, ২০১৫–১৬  ডিএফবি-পোকাল: ২০১৫–১৬  জুভেন্টাস  সিরি এ: ২০১৬–১৭, ২০১৭–১৮  কোপা ইতালিয়া: ২০১৬–১৭, ২০১৭–১৮  ব্যক্তিগত  ক্যাফ বছরের সেরা দল: ২০১৩, ২০১৪  মার্স দ্যঁ'অর: ২০১৩, ২০১৪http://Badr Hari et Mehdi Benatia plébiscités lors des "Mars d'Or" , http://www.h24info.ma, 16 avril 2014. এএস রোমা মৌসুমের সেরা খেলোয়াড়: ২০১৩–১৪  ইউরোপিয়ান স্পোর্টস মিডিয়া বছরের সেরা ইউরোপীয় দল: ২০১৩–১৪  সিরি এ বছরের সেরা দল: ২০১৩–১৪  গ্লোভ সকার পুরস্কার বছরের সেরা আরব খেলোয়াড়: ২০১৪  তথ্যসূত্র  বহিঃসংযোগ       বিষয়শ্রেণী:১৯৮৭-এ জন্ম বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:আসোচাৎসিওনে স্পোর্তিভা রোমার খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:জীবিত ব্যক্তি বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:মরক্কোর আন্তর্জাতিক ফুটবলার বিষয়শ্রেণী:মরক্কী ফুটবলার বিষয়শ্রেণী:সেরিয়ে আ-এর খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:উদিনেসে কালচোর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ক্লের্মোঁ ফুটের খেলোয়াড় বিষয়শ্রেণী:ফেরনঁ সাস্ত্রে জাতীয় প্রযুক্তি কেন্দ্রের খেলোয়াড় বিষয়শ্রেণী:ওলাঁপিক দ্য মার্সেইয়ের খেলোয়াড় বিষয়শ্রেণী:তুর ফুটবল ক্লাবের খেলোয়াড় বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:২০১৩ আফ্রিকা কাপ অব নেশন্সের খেলোয়াড় বিষয়শ্রেণী:২০১২ আফ্রিকা কাপ অব নেশন্সের খেলোয়াড় বিষয়শ্রেণী:আল দুহাইল স্পোর্টস ক্লাবের খেলোয়াড় বিষয়শ্রেণী:মরক্কোর আন্তর্জাতিক যুব ফুটবলার বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:কাতার স্টার্স লিগের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:ফুটবল ক্লাব লরিয়াঁর খেলোয়াড় বিষয়শ্রেণী:ফাতিহ কারাগুমরুক স্পোর্টস ক্লাবের খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
মেলুকোটে হল ভারতের কর্ণাটক রাজ্যের মাণ্ড্য জেলার পাণ্ডবপুরা তালুকে অবস্থিত একটি তীর্থশহর। এই স্থানটি তিরুনারায়ণপুরম নামেও পরিচিত। যদুগিরি, যাদবগিরি ও যদুশৈলদীপ পর্বতের উপর কাবেরী নদী উপত্যকার উপরে এই শহরটি অবস্থিত।  মেলুকোটে শহরে চেলুবনারায়ণ স্বামী মন্দির অবস্থিত। এই মন্দিরের মুকুট ও অলংকারের সম্ভারটি বার্ষিক উৎসবের সময় সর্বসমক্ষে আনা হয়। পাহাড়ের চূড়ায় যোগনৃসিংহ মন্দির অবস্থিত। এছাড়াও শহরে আরও কয়েকটি মন্দির ও পুষ্করিণী রয়েছে। এই শহরের অ্যাকাডেমি অফ সংস্কৃত রিসার্চে সহস্রাধিক বৈদিক ও সংস্কৃত পাণ্ডুলিপি রক্ষিত আছে।  দ্বাদশ শতাব্দীর গোড়ার দিকে শ্রীবৈষ্ণব সন্ত রামানুজ বারো বছর মেলুকোটে বাস করেন। সেই কারণে শ্রীবৈষ্ণব সম্প্রদায়ের কাছে স্থানটি খুবই গুরুত্বপূর্ণ।  তথ্যসূত্র  বহিঃসংযোগ  Mysore Nature| Melkote Temple Wildlife Sanctuary  বিষয়শ্রেণী:মাণ্ড্য জেলার শহর বিষয়শ্রেণী:মাণ্ড্য জেলার হিন্দু মন্দির
পবিতরা বন্যপ্রাণ অভয়ারণ্য (; ) আসামের পৰ্যটন স্থলসমুহের ভিতরে একটি উল্লেখযোগ্য স্থান। ব্রহ্মপুত্র নদীর দক্ষিণপাড়ে, মরিগাঁও জেলার মায়ং মৌজাতে এই অভয়ারণ্য অবস্থিত। পৃথিবীর বিখ্যাত ভারতীয় এক শৃঙ্গযুক্ত গণ্ডারের জন্য এই স্থান পৰ্যটকদের আকর্ষণের কারণ। এই অভয়ারণ্যে গণ্ডারের সংখ্যার ঘনত্ব পৃথিবীর ভিতরে সর্বাধিক।http://www.assamtourism.org/wildlife.php আহৰণ কৰা তাৰিখ: ৬ জুলাই ২০১২ চন।   তথ্যসূত্র   আরও দেখুন  অসমের সংরক্ষিত অঞ্চলের তালিকা  বাংলাদেশের সংরক্ষিত এলাকার তালিকা  কাজিরাঙ্গা জাতীয় উদ্যান  মানস জাতীয় উদ্যান  ওরাং জাতীয় উদ্যান  বিষয়শ্রেণী:মরিগাঁও জেলা বিষয়শ্রেণী:আসামের বন্যপ্ৰাণ অভয়ারণ্য বিষয়শ্রেণী:আসামের সংরক্ষিত অঞ্চল বিষয়শ্রেণী:১৯৮৭-এ আসামে প্রতিষ্ঠিত বিষয়শ্রেণী:উত্তর-পূর্ব ভারতের পর্যটন বিষয়শ্রেণী:ব্রহ্মপুত্র উপত্যকা আধা-চিরসবুজ বন
নবান্ন শব্দটি দ্বারা বোঝানো হতে পারে:   নবান্ন, বাঙালির ফসল কাটার উৎসব।  নবান্ন (নাটক), বিজন ভট্টাচার্য রচিত একটি  বাংলা নাটক। ১৯৪৪ সালে ভারতীয় গণনাট্য ঐসংঘের প্রযোজনায় ও শম্ভু মিত্রের পরিচালনায় এবং ১৯৪৮ সালে বহুরূপী নাট্যদলের প্রযোজনায় ও কুমার রায়ের পরিচালনায় এটি মঞ্চস্থ হয়  নবান্ন (ভবন), হাওড়ার একটি ভবন। এখানে পশ্চিমবঙ্গ সরকারের অস্থায়ী সচিবালয় অবস্থিত।
thumb|right|100px আডলফ হিটলার অস্ট্রীয় বংশোদ্ভূত জার্মান রাজনীতিবিদ। হিটলার বক্তৃতার মাধ্যমে জাতীয়তাবাদ, ইহুদি বিদ্বেষ ও সমাজতন্ত্র বিরোধিতা ছড়াতে থাকেন। এভাবেই এক সময় জনপ্রিয় নেতায় পরিণত হন। হিটলার এমন একটি বৈদেশিক নীতি গ্রহণ করেন যাতে সকল "লেবেনস্রাউম" (জীবন্ত অঞ্চল) দখল করে নেয়ার কথা বলা হয়। ১৯৩৯ সালে জার্মানরা পোল্যান্ড অধিকার করে এবং ফলশ্রুতিতে ব্রিটেন ও ফ্রান্স জার্মানির বিরুদ্ধে যুদ্ধ ঘোষণা করে। এভাবেই দ্বিতীয় বিশ্বযুদ্ধ শুরু হয়।  বিস্তারিত
একজন জাপানি এভি আইডল, গ্র্যাভিউর মডেল এবং ঔপন্যাসিক। মূলত একটি মডেল হিসাবে আত্মপ্রকাশ করে, তিনি ২০১২ সালে এভি-তে স্থানান্তরিত হন, সফট অন ডিমান্ডের জন্য একচেটিয়া অভিনয়শিল্পী হয়ে ওঠেন এবং তার আত্মপ্রকাশের পর থেকে ১৪০টিরও বেশি প্রাপ্তবয়স্ক চলচ্চিত্রে অভিনয় করেন।    তথ্যসূত্র    বহিঃসংযোগ        বিষয়শ্রেণী:টোকিওর অভিনেত্রী বিষয়শ্রেণী:জীবিত ব্যক্তি বিষয়শ্রেণী:জাপানি লেখিকা বিষয়শ্রেণী:জাপানি পর্নোগ্রাফিক চলচ্চিত্র অভিনেত্রী বিষয়শ্রেণী:জাপানি নারী প্রাপ্তবয়স্ক মডেল বিষয়শ্রেণী:১৯৯৩-এ জন্ম বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:জাপানি পপ গায়িকা বিষয়শ্রেণী:২১শ শতাব্দীর জাপানি গায়িকা
আলীবর্দীর সমাধি পশ্চিমবঙ্গের মুর্শিদাবাদে খুশবাগ নামে পরিচিত বাগান কমপ্লেক্সের মধ্যে অবস্থিত। নদীর তীর থেকে প্রায় এক কিমি দূরে লালবাগ সদরঘাটের বিপরীতে এর অবস্থান। আলীবর্দীর পাশেই প্রিয় দৌহিত্র সিরাজের সমাধি। সিরাজের পদপ্রান্তে বেগম লুৎফা। পূর্ব পাশে শায়িত আছেন সিরাজের ভ্রাতা মির্জা মেহেদি, যাঁকে সিরাজের মতোই নিষ্ঠুরভাবে হত্যা করা হয়েছিল।http://www.kalerkantho.com/print-edition/oboshore/2015/06/20/235489 থাম্ব|আলীবর্দীর সমাধি   ইতিহাস  আলীবর্দী খা ৮০ বছর বয়সে ১৭৫৬ সালের ১০ এপ্রিল (৯ রজব, ১১৬৯ হি.) তারিখে মারা যান এবং খুশবাগের (আনন্দ উদ্যান) বাইরে দেয়াল ঘেরা আঙ্গিনার মধ্যে তার মায়ের কবরের কাছে একটি আবদ্ধ উঁচু ভিতের মধ্যে তাকে সমাহিত করা হয়। নওয়াব সিরাজউদ্দৌলা এ স্থানে আলীবর্দী এবং তার পরিবারবর্গের জন্য একটি সমাধিসৌধ নিমার্ণ করেন। ফলে খুশবাগের পরিধি বৃদ্ধি পায়। তার শবদেহ পূর্বের কবর থেকে তুলে এনে বর্তমান কবরে সমাহিত করা হয়। চমকপ্রদ এ বাগান কমপ্লেক্সটি তিনটি দেয়াল ঘেরা আঙ্গিনার সমন্বয়ে তৈরি। মাঝের দেয়াল ঘেরা আঙ্গিনাটিতে সমাধিসৌধটি অবস্থিত, যা আলীবর্দী খান, তার দৌহিত্র সিরাজউদ্দৌলা এবং তাদের পরিবারের প্রধান ব্যক্তিবর্গের কবর ধারণ করে আছে।http://sunamkantha.com/2017/06/23/হাজার-দুয়ারীর-হাজার-কথা-এ/  সমাধিটি ইটের তৈরী, যার মধ্যে খুব কমই রয়েছে প্রাচ্যের স্থাপত্যিক অবয়ব। এর চারকোণে নির্মিত চারটি ছোট মিনার এবং অভিক্ষিপ্ত ছাঁইচ বাদ দিলে এটি ব্রিটিশ রীতির বাংলোর সাথে সাদৃশ্যপূর্ণ। সমাধিটি বর্গাকৃতির, সমান্তরাল ছাদ বিশিষ্ট ইমারত এবং ভূমি স্তর থেকে ২ ফুট উঁচুতে অবস্থিত, এবং পূর্ব ও পশ্চিম দিকের দুটি ছোট সিঁড়ি দিয়ে উপরে পৌঁছানো যায়। এ ছাড়া সমাধিটির খিলান দ্বারা নির্মিত বারান্দা পরিবেষ্টিত প্রত্যেক দিকে পাঁচটি করে খিলান পথ রয়েছে, এরপরই মাঝখানে একটি বর্গাকৃতি কক্ষের অবস্থান, যা আলীবর্দী খানের কবরকে ধারণ করে আছে। এ সমাধির অভ্যন্তরভাগের স্থাপনা ঢাকার পরিবিবির সমাধির হুবহু অনুরূপ বলেই মনে হয়।   তথ্যসূত্র   বিষয়শ্রেণী:সমাধিস্থল